તેવી જ રીતે ઘણાં કિસ્સાઓમાં ત્રાહિત પક્ષકાર દ્વારા હિંદુ સંયુક્ત કુટુંબની મિલકતોના ધારણકર્તાઓ યાને સહમાલિકો/ કુટુંબના સભ્યો પૈકી કોઈક સહમાલિક કનેથી ત્રાહિત પક્ષકાર દ્વારા તેવા સહમાલિકનો વણવહેંચાયેલો હિસ્સો ખરીદી લેવામાં આવે અને ત્યાર બાદ ખરીદનાર ત્રાહિત પક્ષકાર દ્વારા બાકીના સહમાલિકોને કબજા બાબતે હેરાન-પરેશાન કરી યા અન્ય રીતે દબાણ ઊભું કરી બાકીના સહમાલિકો કનેથી બજાર કિંમત કરતા ઓછી કિંમતે તેઓનો પણ હિસ્સો ખરીદવા પ્રયત્નો કરવામાં આવતા હોવાના પણ કિસ્સાઓ બનવા પામે છે.